LIETUVOS RESPUBLIKOS SEIMO VALDYBA

SPRENDIMAS

DĖL SEIMO VALDYBOS 2012 M. SPALIO 17 D. SPRENDIMO NR. SV-S-1737 „DĖL DARBO SU ĮSLAPTINTA INFORMACIJA LIETUVOS RESPUBLIKOS SEIME IR SEIMO KANCELIARIJOJE TVARKOS APRAŠO PATVIRTINIMO“ PAKEITIMO

2016 m. spalio 26 d. Nr. SV-S-1717

Vilnius

Lietuvos Respublikos Seimo valdyba n u s p r e n d ž i a:

1. Pakeisti Lietuvos Respublikos Seimo valdybos 2012 m. spalio 17 d. sprendimą Nr. SV-S-1737 „Dėl Darbo su įslaptinta informacija Lietuvos Respublikos Seime ir Seimo kanceliarijoje tvarkos aprašo patvirtinimo“ ir preambulę išdėstyti taip:

„Lietuvos Respublikos Seimo valdyba, vadovaudamasi Lietuvos Respublikos valstybės ir tarnybos paslapčių įstatymu, Įslaptintos informacijos administravimo ir išslaptinimo tvarkos aprašu, patvirtintu Lietuvos Respublikos Vyriausybės 2005 m. gruodžio 5 d. nutarimu Nr. 1307 „Dėl Įslaptintos informacijos administravimo ir išslaptinimo tvarkos aprašo patvirtinimo“, Įslaptintai informacijai įrašyti skirtų laikmenų administravimo tvarkos aprašu, patvirtintu Lietuvos Respublikos Vyriausybės 2010 m. liepos 7 d. nutarimu Nr. 1014 „Dėl Įslaptintai informacijai įrašyti skirtų laikmenų administravimo tvarkos aprašo patvirtinimo“, Elektroninių įslaptintų dokumentų valdymo taisyklėmis, patvirtintomis Lietuvos Respublikos Vyriausybės 2014 m. spalio 28 d. nutarimu Nr. 1193 „Dėl Elektroninių įslaptintų dokumentų valdymo taisyklių patvirtinimo“, Lietuvos Respublikos paslapčių apsaugos koordinavimo komisijos 2016 m. rugsėjo 29 d. protokolo Nr. 56-6 išrašu, n u s p r e n d ž i a:“.

2. Pakeisti Darbo su įslaptinta informacija Lietuvos Respublikos Seime ir Seimo kanceliarijoje tvarkos aprašą, patvirtintą Lietuvos Respublikos Seimo valdybos 2012 m. spalio 17 d. sprendimu Nr. SV-S-1737 „Dėl Darbo su įslaptinta informacija Lietuvos Respublikos Seime ir Seimo kanceliarijoje tvarkos aprašo patvirtinimo“:

2.1. pakeisti 2 punktą ir jį išdėstyti taip:

„2. Šiame apraše vartojamos sąvokos atitinka Lietuvos Respublikos valstybės ir tarnybos paslapčių įstatyme, Lietuvos Respublikos dokumentų ir archyvų įstatyme ir Įslaptintos informacijos administravimo ir išslaptinimo tvarkos apraše, patvirtintame Lietuvos Respublikos Vyriausybės 2005 m. gruodžio 5 d. nutarimu Nr. 1307 „Dėl Įslaptintos informacijos administravimo ir išslaptinimo tvarkos aprašo patvirtinimo“, vartojamas sąvokas.“;

2.2. pakeisti 5 punktą ir jį išdėstyti taip:

„5. Už patikėtos įslaptintos informacijos praradimą ar neteisėtą atskleidimą yra tiesiogiai atsakingas asmuo (Seimo narys ar Seimo kanceliarijos darbuotojas), kuriam tokia informacija patikėta. Asmens, kuriam yra išduotas leidimas dirbti ar susipažinti su įslaptinta informacija arba suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“, pareigos nurodytos Lietuvos Respublikos valstybės ir tarnybos paslapčių įstatymo 21 straipsnyje.“;

2.3. pakeisti 6 punktą ir jį išdėstyti taip:

„6. Seimo kancleris paskiria už įslaptintos informacijos apsaugą Seimo kanceliarijoje atsakingus asmenis, kurie atlieka Lietuvos Respublikos valstybės ir tarnybos paslapčių įstatyme nustatytas funkcijas personalo patikimumo užtikrinimo, įslaptintos informacijos administravimo, įslaptintos informacijos fizinės apsaugos, įslaptintos informacijos ryšių ir informacinės sistemos organizavimo srityse.“;

2.4. pakeisti 8 punktą ir jį išdėstyti taip:

„8. Seimo kancleris tvirtina įslaptintų dokumentų registrų sąrašus, Seimo įslaptintos dokumentacijos planą ir jo papildymų sąrašus, įslaptintų dokumentų inventorizacijos, naikinimo, išslaptinimo ir kitus aktus.“;

2.5. pakeisti 10 punktą ir jį išdėstyti taip:

„10. Įslaptintų dokumentų, žymimų slaptumo žyma „Riboto naudojimo“, inventorizacijos atliekamos kartą per penkerius metus. Inventorizacijos išvados įforminamos aktu.“;

2.6. pakeisti 11 punktą ir jį išdėstyti taip:

„11. Įslaptinti dokumentai, su kuriais susipažinta ar jų užduotys įvykdytos, turi būti perduoti saugoti II klasės saugumo zonoje seifuose įslaptintų dokumentų saugykloje Seimo kanceliarijos Dokumentų departamento Dokumentų valdymo skyriaus (toliau – Dokumentų valdymo skyrius) darbuotojui, atsakingam už įslaptintos informacijos apsaugą įslaptintos informacijos administravimo srityje (toliau – darbuotojas, atsakingas už įslaptintos informacijos administravimą).“;

2.7. pakeisti 13 punktą ir jį išdėstyti taip:

„13. Dokumentų valdymo skyriaus darbuotojas, atsakingas už įslaptintos informacijos administravimą, priima gautus įslaptintus dokumentus ir toliau tvarko juos vadovaudamasis Įslaptintos informacijos administravimo ir išslaptinimo tvarkos apraše, patvirtintame Lietuvos Respublikos Vyriausybės 2005 m. gruodžio 5 d. nutarimu Nr. 1307 „Dėl Įslaptintos informacijos administravimo taisyklių patvirtinimo“ (toliau – Įslaptintos informacijos administravimo ir išslaptinimo tvarkos aprašas), Įslaptintai informacijai įrašyti skirtų laikmenų administravimo tvarkos apraše, patvirtintame Lietuvos Respublikos Vyriausybės 2010 m. liepos 7 d. nutarimu Nr. 1014 „Dėl Įslaptintai informacijai įrašyti skirtų laikmenų administravimo tvarkos aprašo patvirtinimo“ (toliau – Įslaptintai informacijai įrašyti skirtų laikmenų administravimo tvarkos aprašas), Elektroninių įslaptintų dokumentų valdymo taisyklėse, patvirtintose Lietuvos Respublikos Vyriausybės 2014 m. spalio 28 d. nutarimu Nr. 1193 „Dėl Elektroninių įslaptintų dokumentų valdymo taisyklių patvirtinimo“ (toliau – Elektroninių įslaptintų dokumentų valdymo taisyklės), nustatyta tvarka.“;

2.8. pakeisti 16 punkto pirmąją pastraipą ir ją išdėstyti taip:

„16. Seimo kanceliarijos padalinių atsakingi už įslaptintų dokumentų tvarkymą įgaliotieji darbuotojai pasirašytinai paima įslaptintus dokumentus iš Dokumentų valdymo skyriaus ir juos registruoja padaliniuose Vykdytojams perduotų įslaptintų dokumentų ir įslaptintų dokumentų projektų apskaitos žurnaluose, kuriuose fiksuojamas tolesnis dokumento judėjimas ir darbas su dokumentu.“;

2.9. pakeisti 19 punkto trečiąją pastraipą ir ją išdėstyti taip:

„Vykdytojas, susipažinęs su įslaptintu dokumentu, žymimu slaptumo žyma „Visiškai slaptai“, pasirašo asmenų, susipažinusių su dokumento turiniu, sąraše pagal Įslaptintos informacijos administravimo ir išslaptinimo tvarkos aprašo 22 punkte nustatytus reikalavimus.“;

2.10. pakeisti 22 punktą ir jį išdėstyti taip:

„22. Įslaptinti dokumentai rengiami ir įforminami vadovaujantis Įslaptintos informacijos administravimo ir išslaptinimo tvarkos aprašo, Įslaptintai informacijai įrašyti skirtų laikmenų administravimo tvarkos aprašo, Elektroninių įslaptintų dokumentų valdymo taisyklių, Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, Lietuvos Respublikos Seimo komitetų ir komisijų posėdžių protokolų rašymo taisyklių, patvirtintų Lietuvos Respublikos Seimo valdybos 2010 m. gruodžio 29 d. sprendimu Nr. SV-S-993 „Dėl Seimo komitetų ir komisijų posėdžių protokolų rašymo taisyklių patvirtinimo“, reikalavimais.“;

2.11. pakeisti 23 punkto antrąją pastraipą ir ją išdėstyti taip:

„Informacijai slaptumo žymas suteikia, keičia ir jos įslaptinimo terminus nustato informacijos rengėjai Lietuvos Respublikos valstybės ir tarnybos paslapčių įstatymo 8, 9 ir 23 straipsniuose nustatyta tvarka.“;

2.12. pakeisti 25 punktą ir jį išdėstyti taip:

„25. Įslaptintų dokumentų slaptumo žymų, įslaptinimo terminų keitimo ir dokumentų išslaptinimo įforminimas atliekamas vadovaujantis Įslaptintos informacijos administravimo ir išslaptinimo tvarkos aprašo IX skyriuje nustatytais reikalavimais.“;

2.13. pakeisti 28 punktą ir jį išdėstyti taip:

„28. Telekomunikacijų tinklais įslaptinta informacija perduodama per Vyriausybinį plačiajuostį šifruoto duomenų ir balso perdavimo tinklą. Seimo kanceliarija institucijoms, turinčioms Vyriausybinį plačiajuostį šifruoto duomenų ir balso perdavimo tinklą, įslaptintų dokumentų originalų skaitmenines kopijas (išskyrus įslaptintas žyma „Visiškai slaptai“) siunčia šiuo tinklu. Skaitmeninės kopijos įforminamos pagal Įslaptintos informacijos administravimo ir išslaptinimo tvarkos aprašo 10 punkte nustatytus reikalavimus.“;

2.14. pakeisti 29 punkto antrąją pastraipą ir ją išdėstyti taip:

„Įslaptintos informacijos administravimo ir išslaptinimo tvarkos apraše nustatyta tvarka įformintos įslaptintos siuntos išsiunčiamos pasiuntinių paštu ar perduodamos per Seimo kanceliarijos įgaliotus Dokumentų valdymo skyriaus darbuotojus.“;

2.15. pakeisti 30 punktą ir jį išdėstyti taip:

„30. Prireikus gabenti Seimo ir Seimo kanceliarijos parengtus įslaptintus dokumentus, žymimus slaptumo žyma „Visiškai slaptai“, Vilniaus mieste esantiems adresatams, laikydamiesi Lietuvos Respublikos valstybės ir tarnybos paslapčių įstatymo 26 straipsnio 1 dalyje nustatytos tvarkos, gabena Dokumentų valdymo skyriaus darbuotojas kartu su įgaliotu tai atlikti Vadovybės apsaugos departamento prie Vidaus reikalų ministerijos pareigūnu.

Prireikus gabenti įslaptintus dokumentus, žymimus slaptumo žyma „Visiškai slaptai“, kurių rengėjas yra kita institucija, kviečiami tos institucijos įgalioti asmenys, atitinkantys Lietuvos Respublikos valstybės ir tarnybos paslapčių įstatymo 26 straipsnio 1 dalyje nustatytus reikalavimus.“;

2.16. pakeisti 31 punktą ir jį išdėstyti taip:

„31. Organizuojant uždarus posėdžius, kurių metu naudojama įslaptinta informacija, vadovaujamasi Lietuvos Respublikos valstybės ir tarnybos paslapčių įstatymu, Posėdžių ir pasitarimų, kurių metu naudojama įslaptinta informacija, organizavimo ir vykdymo rekomendacijomis, patvirtintomis Lietuvos Respublikos paslapčių apsaugos koordinavimo komisijos, Uždarų posėdžių ir pasitarimų organizavimo Lietuvos Respublikos Seime ir Seimo kanceliarijoje tvarkos aprašu, patvirtintu Lietuvos Respublikos Seimo valdybos 2012 m. spalio 17 d. sprendimu Nr. SV-S-1738 „Dėl Uždarų posėdžių ir pasitarimų organizavimo Lietuvos Respublikos Seime ir Seimo kanceliarijoje tvarkos aprašo patvirtinimo.“;

2.17. papildyti VIII skyrių 311 punktu:

„311. Atsižvelgiant į Lietuvos Respublikos paslapčių apsaugos koordinavimo komisijos 2016 m. rugsėjo 29 d. protokolo Nr. 56-6 išraše pateiktas rekomendacijas mažinti įslaptintų dokumentų dauginimo apimtį, padaliniui, kurio keliems adresatams skirtas įslaptintas dokumentas, pateikiamas minimalus įslaptinto dokumento kopijų skaičius.

Visi įslaptinti dokumentai kopijuojami tik tuo atveju, jeigu neįmanoma vykdyti dokumentų užduočių jų nenukopijavus ir nepateikus atskiriems skirtingų padalinių vykdytojams.“;

2.18. pakeisti 32 punktą ir jį išdėstyti taip:

„32. Įslaptinti dokumentai, žymimi slaptumo žyma „Visiškai slaptai“, gali būti dauginami ar kopijuojami tik išimtiniais atvejais, rašytiniu Seimo Pirmininko ar Seimo kanclerio sprendimu, laikantis principo „Būtina žinoti“, gavus rašytinį įslaptinto dokumento rengėjo (institucijos) sutikimą. Prašymas leisti dauginti ar kopijuoti tokį įslaptintą dokumentą pateikiamas raštu (per Dokumentų valdymo skyriaus darbuotoją, atsakingą už įslaptintos informacijos administravimą), nurodant dauginimo ar kopijavimo tikslą, apimtį ir asmenis, kuriems padaugintas įslaptintas dokumentas turėtų būti perduotas.“;

2.19. pakeisti 33 punktą ir jį išdėstyti taip:

„33. Seime ir Seimo kanceliarijoje įslaptinti dokumentai, žymimi slaptumo žyma „Slaptai“, gali būti dauginami ar kopijuojami tik išimtiniais atvejais, rašytiniu Seimo Pirmininko ar Seimo kanclerio sprendimu, laikantis principo „Būtina žinoti“, jeigu įslaptintas dokumentas nėra pažymėtas nuoroda „Būtinas informacijos rengėjo sutikimas“. Prašymas leisti dauginti ar kopijuoti tokį įslaptintą dokumentą pateikiamas raštu (per Dokumentų valdymo skyriaus darbuotoją, atsakingą už įslaptintos informacijos administravimą), nurodant dauginimo ar kopijavimo tikslą, apimtį ir asmenis, kuriems padaugintas įslaptintas dokumentas turėtų būti perduotas.“;

2.20. pakeisti 34 punktą ir jį išdėstyti taip:

„34. Seimo Pirmininko ar Seimo kanclerio sprendimas leisti dauginti ar kopijuoti įslaptintą dokumentą, žymimą slaptumo žyma „Visiškai slaptai“ ar „Slaptai“, rašomas įslaptintame dokumente rezoliucijos (pavedimo) tekste, nurodant vykdytoją ir dauginimo ar kopijavimo apimtį, pvz.: „Leidžiu Vardaitei Pavardaitei padaryti dvi šio dokumento kopijas“. Po sprendimu pasirašoma ir nurodoma data.

Dokumentai kopijuojami Dokumentų valdymo skyriuje. Kopijavimo duomenys įrašomi Įslaptintų dokumentų ir dokumentų projektų dauginimo apskaitos žurnale. Kopijos pasirašytinai perduodamos vykdytojams ar darbuotojams, atsakingiems už įslaptintų dokumentų tvarkymą padaliniuose.“;

2.21. pakeisti 35 punkto antrąją pastraipą ir ją išdėstyti taip:

„Dokumentų valdymo skyriuje Įslaptintų dokumentų ir dokumentų projektų dauginimo apskaitos žurnale užregistruotos kopijos perduodamos atitinkamo padalinio atsakingam už įslaptintų dokumentų tvarkymą darbuotojui.“;

2.22. pakeisti 37 punktą ir jį išdėstyti taip:

„37. Jeigu padalinio vadovas nusprendžia, kad jo gauto įslaptinto dokumento, žymimo slaptumo žyma „Riboto naudojimo“, kopijas būtinai turi gauti jo vadovaujamo padalinio darbuotojai ir vieno dokumento egzemplioriaus tikrai nepakanka susipažinti ar užduotims vykdyti, užrašoma rezoliucija, atsakingas už įslaptintų dokumentų tvarkymą padalinyje darbuotojas padaro kopijas, Vykdytojams perduotų įslaptintų dokumentų ir dokumentų projektų apskaitos žurnale įrašo rezoliuciją ir kopijas perduoda pasirašytinai.“;

2.23. pakeisti 40 punktą ir jį išdėstyti taip:

„40. Nereikalingos įslaptintų dokumentų, žymimų slaptumo žymomis „Visiškai slaptai“, „Slaptai“ ar „Konfidencialiai“, kopijos, nuorašai, išrašai naikinami ne padaliniuose, o tik Dokumentų valdymo skyriuje, parengus atitinkamą aktą.“;

2.24. pakeisti 41 punktą ir jį išdėstyti taip:

„41. Įslaptinti dokumentai, žymimi slaptumo žyma „Visiškai slaptai“, naikinami, surašant sunaikinimo aktą. Sunaikinus kito įslaptintos informacijos rengėjo parengtą dokumentą, informuojamas šį dokumentą parengęs įslaptintos informacijos rengėjas.“;

2.25. pakeisti 43 punktą ir jį išdėstyti taip:

„43. Įslaptintos bylos sudaromos ir įforminamos pagal Dokumentų tvarkymo ir apskaitos taisyklėse, patvirtintose Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“, Įslaptintos informacijos administravimo ir išslaptinimo tvarkos apraše, Įslaptintai informacijai įrašyti skirtų laikmenų administravimo tvarkos apraše, Elektroninių įslaptintų dokumentų valdymo taisyklėse, Bylų (dokumentų) rengimo ir perdavimo archyviniam saugojimui ir dokumentų naikinimo tvarkos apraše, patvirtintame Lietuvos Respublikos Seimo kanclerio 2016 m. liepos 22 d. įsakymu Nr. 400-ĮVK-212 „Dėl Bylų (dokumentų) rengimo ir perdavimo archyviniam saugojimui ir dokumentų naikinimo tvarkos aprašo patvirtinimo“, nustatytus reikalavimus.“;

2.26. pakeisti 44 punktą ir jį išdėstyti taip:

„44. Sudarant nuolat ir trumpai (10–25 m.) saugomas bylas, bylos įrišamos, lapai sunumeruojami. Į užbaigtą įslaptintą bylą įdedamas antraštinis lapas. Bylos antraštinio lapo viršuje ir apačioje nurodoma bylos slaptumo žyma, kuri turi atitikti aukščiausiąją byloje esančių įslaptintų dokumentų slaptumo žymą (dokumentai tuo pačiu klausimu, pažymėti skirtingomis slaptumo žymomis, gali būti vienoje byloje). Sudaromas įslaptintos bylos vidaus apyrašas, jeigu tai numatyta atitinkamai bylai Bylų (dokumentų) rengimo ir perdavimo archyviniam saugojimui ir dokumentų naikinimo tvarkos apraše, įforminamas bylos baigiamasis įrašas.“;

2.27. pakeisti 45 punktą ir jį išdėstyti taip:

„45. Kitos trumpai (iki 5 m.) saugomos įslaptintos bylos neįrišamos, jų lapai nenumeruojami, bylų baigiamieji įrašai nedaromi.“;

2.28. pakeisti 47 punktą ir jį išdėstyti taip:

„47. Dokumentai, žymimi slaptumo žymomis „Visiškai slaptai“, „Slaptai“, „Konfidencialiai“, turi būti saugomi ir su jais susipažįstama ar dirbama tik II klasės saugumo zonose.“

Seimo Pirmininkė	Loreta Graužinienė